ตามหามานานครับคือถ้าพูดถึง "ข้าวขาหมู" หลายคนคงนึกถึง "หนัง" ที่มันซึมซับรสชาติได้ดีที่สุด แต่สำหรับผมเวลาสั่งไม่ว่าจะร้านไหนก็ตามจะแบบเจอแต่ละร้านก็แล้วแต่เวรกรรมที่ทำมา เราอยากได้ "เอ็นแก้ว" บางร้านก็บอกมันมีน้อยต้องแงะขาใหม่ก็จะได้ส่วนนี้นิดเดียว (แล้วยังไงถ้าทำมาเพื่อขายหมดจะหวงส่วนนี่เพื่อ??) บางร้านก็บอกโอเคได้ แต่พอมาถึงเอิ่มเป็นการเอาหนังส่วนที่เป็นชั้นไขมันสีขาวขุ่นซึ่งผมเซ็งมากกินไม่หมดจ่ายเงินออกเลยสงสัยไม่รู้จักเอ็นแก้ว พอมาเจอร้านนี้ เห็นส่วนที่ต้องการแยกออกมาโชว์นี่ผมนี่พุ่งไปชี้บอกขอแบบนี้มาที่นึงทันทีกับร้าน ข้าวขาหมูอุดมสุขที่ผมมาในวันนี้ครับ

- ข้าวขาหมูอุดมสุข // ร้านขายข้าวขาหมูเป็นหลักแต่ก็จะมีพวก ขนมจีบ, ซาลาเปา จำหน่ายด้วย โดยข้าวขาหมูนั้นทางร้านก็จะมี ทั้งขาหมู, คากิ, และที่สำคัญพิเศษกว่าร้านไหนก็คือ "เอ็นแก้ว" ที่เตรียมแงะแยกออกมาวางโชว์บนหม้อ ซึ่งเป็นอะไรที่ผมชอบมากๆ เลยครับ ร้านอยู่ข้างธนาคารไทยพาณิชย์อุดมสุขซอย 3 ขายตั้งแต่ 5 โมงเย็นไปจนถึงราวๆ ตี 1 นะครับ

- บรรยากาศของ ข้าวขาหมูอุดมสุข // ดูไม่ค่อยโอเคนักเหมือนกินในตลาดสดย่านคนจีนข้าวของวางระเกะระกะแต่มันไม่ใช่ปัญหาครับ ถือเป็นประสบการณ์ในการกินของอร่อยไปอีกแบบนึงครับ

- การบริการของ ข้าวขาหมูอุดมสุข // เจ้าของร้านผู้หญิงรุ่นป้าค่อนไปทางอาม่ายิ้มแย้มแจ่มใสพูดจาไพเราะ สีหน้าแววตาดูใจดีและอยากขายของ เพราะผมไปก็ร้านจะปิดแล้วกำลังเก็บแต่ก็ยังทยอยเอาของที่กำลังเก็บมาทำให้ใหม่แบบไม่มีบ่นว่า "เก็บร้านแล้วแบบบางร้าน" ครับ

- คุณภาพของอาหารและราคาของ ช้าวขาหมูอุดมสุข // ถือว่าพอรับได้นะครับราคาเริ่มต้นที่ 35 - 40 บาทสำหรับข้าวขาหมูธรรมดาถือว่าโอเค ใส่ไข่ก็ 45 บาท ในส่วนของส่วนต่างๆ ก็แล้วแต่ตกลงกัน รสชาติถือว่ากลมกล่อมเลยไม่หวานไม่เค็มจนเกินไปและไม่ราดมาแฉะจะราดมารอบๆ ผมหละโคตรชอบจุดนี้เลย มันทำให้การกินข้าวขาหมูของผมราบรื่นดีมาก ข้าวสวยแม้จะเป็นข้าวเกรดต่ำ แต่ย่านนี้อาหารแพงหมด แต่ร้านนี้ราคาผมว่ายังโอเคอยู่นะครับเมื่อเทียบกับปริมาณและรสชาติ อีกทั้งยังมีพวกขนมจีบ (เน้นแป้งเป็นหลัก) ที่ราคาตกลูกละ 3 บาทนิดๆ มาลูกโตๆ ที่รสชาติธรรมดา ก็ถือว่าราคามันถูกเนอะกินเล่นๆ ไป แต่ถ้าถามผมร้านนี้สำหรับข้าวขาหมูนะ ผมถือว่าอร่อยเลยครับ

- มุมมอง Metto ใครชอบเอ็นแก้วแบบผมแล้วเจอปัญหาแบบผมมาที่นี่จบครับ ได้กินของชอบแบบเต็มๆ คำ หรือจะเลือกผสมนู่นนี่ก็แล้วแต่ ผมแนะนำเลยครับร้านนี้แต่คงจอดรถยากหน่อยช่วงเย็นเพราะห้ามจอดต้องหลัง 3 ทุ่มเลยทีเดียว ร้านนี่ถ้าเป็นช่วงเทศกาลกินเจก็จะเปลี่ยนขายอาหารเจในทุกๆ ปีด้วยนะครับ ผ่านมาแถวนี้ถ้านึกถึงขาหมูคุณภาพและเอ็นแก้วเชิญร้านนี้เลยครับ

วันนี้สวัสดีครับ (20 August 2015)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2015 Metto All Rights Reserverd.